ไปที่นี่มานานมากๆแล้ว พึ่งมากดดูว่ายังไม่ได้รีวิวเลย วันนั้นพอจำได้ลางๆว่าเป็นค่ำวันศุกร์ คนในร้านปานกลาง ไม่ถึงกับเยอะ แต่จะเป็นลูกค้าชาวญี่ปุ่นซะมากกว่า ภายในร้านตกแต่งรอบๆด้วยขวดสาเกจำนวนมาก ส่วนเรื่องอาหาร วันนี้สั่งเป็น ปลากระเบนย่าง มากินเล่นก่อนเลย ทำได้ไม่เลวเลย รสชาติกลมๆหวานๆ จิ้มกับมายิงเนส อร่อยดี ไข่ม้วนก็ตามมา ดูคล้ายๆไข่หวาน แต่มันไม่หวานเลย ค่อนไปทางจืด ต้องจิ้มโชยุเอา แล้วก็สั่งพวกของย่าง เป็นหนังไก่ และเนื้อไก่ย่างมา ถือว่าร้านนี้เด่นๆ ก็จะเป็นของย่างเลยนะ แต่เนื่องด้วยกลัวจะไม่อิ่ม เลยสั่งซูชิแซลมอน และเทมปุระรวมมานิดหน่อย ซาชิมิ3อย่างก็ตามมาด้วย ประกอบด้วย แซลมอน ที่ใช้ได้มาตรฐาน ปลาหมึก ที่หนึบๆดี และปลาทูน่า ที่จะค่อนข้างเปรี้ยวไปสักนิด(คาวหน่อยๆ) จากนั้นปิดท้ายด้วย เอนกาวะซาชิมิ เป็นเหมือนของหวาน ร้านเหมาะสำหรับคนที่อยากจะนั่งชิลคุยกับเพื่อนๆ